Klassieke gedigte, asook die werk van kontemporêre digters, word gebruik word om ‘n "visuele bloemlesing" saam te stel waarin ‘n dialoog tussen woord en beeld geskep word. Elke animasiefilm word vergesel van 'n eie klankbaan waarop die gedig onder andere voorgelees word.
Die eindproduk is 'n DVD van sowat 30 minute met die twaalf animasiefilms daarop wat as 'n afsonderlike produksie vertoon word. Die DVD-vertoning word vergesel van 'n uitstalling van plakkate van elk van die 12 animasiefilms.
Volgens Nita Cronjé, die uitvoerende vervaardiger en ook die ATKV se bestuurder: feeste en produksies, is die oogmerk met Filmverse om leerders ’n nuttige hulpmiddel in die hand te gee om Afrikaanse gedigte ontsluit te kry en om tegelykertyd onderwysers se onderrigtaak te vergemaklik. Maar daarmee saam wil Filmverse ook die animasiebedryf in Suid-Afrika bevorder.
12 Afrikaanse gedigte, geskryf deur digters, van NP Van Wyk Louw tot Ronelda Kamfer, is vir dié projek gekies.
Diek Grobler is die kreatiewe regisseur en die uitvoerende vervaardiger vir die ATKV is Nita Cronjé.